b'\n_START_ARTICLE_\nSergej Nikolajevi\xc4\x8d U\xc5\xa1akov (general)\n_START_SECTION_\n\xc5\xbdivljenje\n_START_PARAGRAPH_\n3. februarja 1799 je postal zastavnik v Izmailovskemu polku. Sodeloval je v bitki pri Austerlitzu ter v bojih leta 1807 proti Francozom. 11. avgusta 1809 je bil povi\xc5\xa1an v polkovnika._NEWLINE_Med veliko patriotsko vojno se je odlikoval; postal je poveljnik Riliskega pehotnefa polka, poveljnik brigade, bil 15. septembra 1813 povi\xc5\xa1an v generalmajorja, 28. septembra istega leta postal poveljnik Poltavskega pehotnega polka, leta 1815 postal poveljnik brigade 26. pehotne divizije._NEWLINE_Upokojil se je 30. avgusta 1816._NEWLINE_4. avgusta 1817 je bil aktiviran in imenovan za poveljnika 2. brigade 9. pehotne divizije; 8. aprila 1821 je postal poveljnik 2. brigade 4. pehotne divizije in 24. oktobra 1824 je postal poveljnik 7. pehotne divizije. 22. avgusta 1826 je bil povi\xc5\xa1an v generalporo\xc4\x8dnika. V letih 1828-29 se je udele\xc5\xbeil bojev proti Turkom. 29. septembra 1828 je postal poveljnik 2. gardne pehotne divizije in 6. junija 1831 je postal poveljnik 1. gardne pehotne divizije. Sodeloval je v zatrtju var\xc5\xa1avskega upora._NEWLINE_6. decembra 1831 je bil povi\xc5\xa1an v generaladjutanta in 22. julija 1837 je postal poveljnik pehote Samostojnega gardnega korpusa. 16. aprila 1841 je postal general pehote. Med 25. oktobrom 1842 in 29. aprilom 1844 je bil poveljnik 4. pehotnega korpusa._NEWLINE_9. februarja 1853 je bil razre\xc5\xa1en, njegov \xc4\x8din odvzet, aretiran ter predan sodi\xc5\xa1\xc4\x8du zaradi zlorabe 1 milijona rubljev. 11. aprila 1853 ga je sodi\xc5\xa1\xc4\x8de obsodilo na vra\xc4\x8dilo denarja, izklju\xc4\x8ditev iz voja\xc5\xa1ke slu\xc5\xbebe ter na \xc5\xa1estmese\xc4\x8dno zaporno kazen. Umrl je v petersbur\xc5\xa1kem zaporu.'